קירנן שיפקה

קירנן ברנאן שיפקה (באנגלית: Kiernan Brennan Shipka; נולדה ב-10 בנובמבר 1999) היא שחקנית אמריקאית. ידועה בעיקר בשל גילום דמויותיהן של סאלי בת' דרייפר בסדרה "מד מן" (2007–2015) והפרוטגוניסטית סברינה ספלמן בסדרה "הרפתקאותיה המצמררות של סברינה" (2018–2020).

ראשית חייה
שיפקה נולדה בשיקגו שבאילינוי שבארצות הברית. אמה היא ארין אן ברנאן ואביה הוא ג'ון יאנג שיפקה, מפתח נדל"ן. לה אחות. מגיל חמש היא מתאמנת בשיעורי ריקודים סלוניים. כשהייתה בת שש, משפחתה עברה ללוס אנג'לס, קליפורניה, על מנת לתמוך בקריירת המשחק שלה.

קריירה
שיפקה החלה לדגמן לעיתונים מסחריים כשהייתה תינוקת. כחלק מאנסמבל השחקנים של "מד מן", היא זכתה בפרס איגוד שחקני המסך לביצועים יוצאי דופן על ידי אנסמבל בסדרת דרמה ב-2008 וב-2009.

שיפקה זכתה לשבחים על משחקה ב"מד מן". המבקר דייל רו מ-"Austin, Texas American-Statesman" נקב בשמה כ"מועמדת החלומות" בקטגוריה "שחקנית אורחת יוצאת מן הכלל בסדרת דרמה" של פרס אמי ונימק "השחקנית בת ה-10 כל כך השפיעה בדמותה של סאלי דרייפר המתוסבכת בעונה הקודמת שזה נראה מוזר שרק עתה היא קודמה לתפקיד ראשי בסדרה. אם התפקיד של שיפקה בהמשך הסדרה - התמודדות עם משבר הנישואין של הוריה וכניסה לגיל ההתבגרות בשנות ה-60 הסוערות - יישאר מדהים כפי שהיה בעונה השלישית, זוהי משאלה נועזת שיכולה להתגשם בשנה הבאה."

אף על פי שבתחילה הופיעה בסדרה בתפקיד משני, קודמה שיפקה לתפקיד ראשי עם תחילת העונה הרביעית של "מד מן". שיפקה קיבלה את התפקיד לאחר שביצעה שני אודישנים.

בנוסף לעבודתה ב"מד מן", הופיעה שיפקה בסרטים "הפרחים בעליית הגג" משנת 2014 ו"בתו של בלאקוט" משנת 2015.

בשנת 2014, נכנסה שיפקה לרשימת "25 בני נוער המשפיעים ביותר של 2014" על ידי מגזין טיים. באותה שנה, "IndieWire" כלל אותה ברשימה "20 השחקנים מתחת לגיל 20 ששווה לצפות בהם".

בשנת 2017, גילמה שיפקה בתפקיד משני את דמותה של ב. ד. היימן, בתה של בטי דייוויס, בעונתה הראשונה של הסדרה "אויבות".

בינואר 2018, הוכרז ששיפקה עתידה לגלם את דמותה של המכשפה סברינה ספלמן בסדרה "הרפתקאותיה המצמררות של סברינה" מבית נטפליקס.

בשנת 2019 שיחקה בקומדיה רומנטית לכבוד חג המולד בשם "כשהשלג יורד" בבימויו של לוק סנלין. הסרט מבוסס על ספר בעל אותו שם.

בשנת 2025 נכללה ברשימת פורבס 30Under30 של מגזין פורבס.

פילמוגרפיה
קולנוע
 שנה סרט תפקיד הערות 2007Dimension מולי2008Lower Learningשרה2009 הארץ האבודהילדה ללא קרדיטהנשאים ג'ודילכסח ת'בית תמי טאובר 2010כלבים נגד חתולים - נקמתה של קיטי ילדה 2013 בחורות טובות אלינור2015אחד ושניים אווה כשמארני הייתה שם מארני דיבוב הבת של בלאקאוט קאט 2019השתיקה אלי אנדרוזכשהשלג יורדאנג'י2022לגדול עם ההורים (אנ')במבי ג'ונסון2023לגמרי רוצחג'יימי יוז2024לונגלגסקארי אן קאמרהטוויסטרסאדיSweetheartsג'יימינערת השעשועים האחרונהג'ודימבצע סנטהגרילה (אנ')Strangers of Argo Hillאליזבת' דרינג'רTBAStone Cold Foxפוקס

טלוויזיה
 שנה סדרה תפקיד הערות 2006 מונק ילדה 2 פרקים 2007 קורי בבית הלבן חברה של סופי לספסל הלימודים פרק: "Mall of Confusion" מד טי.וי ילדה עצובהפרק: "Madtv Ruined My Life" גיבורים ילדה בשריפהפרק: "Four Months Ago..." 2007–2009 ג'ימי קימל לייב! דמויות שונות 7 פרקים 2007–2015 מד מן סאלי בת' דרייפר תפקיד משני (עונות 3-1)
תפקיד ראשי (עונות 4–7); 89 פרקים 2011 סמוץ' זואי קול סרט טלוויזיה של הולמרק 2012 הביץ' מדירה 23 (אנ') גרסה בדיונית של עצמה פרק: "Parent Trap..." 2012–2014 האגדה של קורה ג'ינורה דיבוב; 25 פרקים 2013–2015 הנסיכה סופיה הראשונה או'אונה דיבוב; 3 פרקים 2014 פרחים בעליית הגג קאת'י דולנגאנגר סרט טלוויזיה של Lifetime 2015 קימי שמידט קיימי פרק: "Kimmy Has A Birthday!"Fan Girlטלולה "לו" פארוסרט טלוויזיה של ABC Family 2017 אויבות ב. ד. היימן 5 פרקים אבא אמריקאי סטודנטית דיבוב; פרק: "The Witches of Langley" איש משפחה מעודדת מזמרתדיבוב; פרק: "The Peter Principal" ניאו יוקיו הלניסטיתדיבוב; פרק: "O, the Helenists" 2018–2020 הרפתקאותיה המצמררות של סברינה סברינה ספלמן תפקיד ראשי (2 עונות); 36 פרקים2022לשחות עם כרישיםלו סימסמיני-סדרה2023שרברבי הבית הלבן (אנ')קוואן הארט2026התעשייההיילי קלייתפקיד מרכזי בעונה הרביעית

קישורים חיצוניים



הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זוכי פרס לוסי
קטגוריה:אמריקאיות שנולדו ב-1999
קטגוריה:אמריקאים שנולדו ב-1999